cyanic-selkie/wikianc huggingface dataset:
Malaysia Airlinesin lento 370
Varastetut passit
Miehille ostettiin yhdensuuntaiset liput puhelimen välityksellä Bangkokista, ja ne maksettiin käteisellä. Kaksi matkustajaa tunnistettiin myöhemmin Iranin kansalaisiksi, yksi 19-vuotias ja toinen 29-vuotias. He molemmat saapuivat Malesiaan 28. helmikuuta käyttämällä kelvollisia Iranin passeja. Interpolin mukaan ei siis ole syytä epäillä, että ainakaan nämä kaksi miestä olisivat tehneet terrori-iskun. Miesten uskotaan olleen Eurooppaan pyrkineitä turvapaikanhakijoita.
Financial Times -lehden saamien tietojen mukaan varastetuilla passeilla liikkuneiden iranliaisten matkaliput oli ostettu samanaikaisesti ja maksettu Thaimaan rakayksikössä. Liput oli varannut thaimaalainen matkanjärjestäjä iranilaisen ”herra Ali” -nimisen välittäjän pyynnöstä, ja ne oli maksanut välittäjän ystävä. Miesten oli tarkoitus lentää Kuala Lumpurista Pekingiin, josta toisella olisi ollut jatkoyhteys Amsterdamiin ja toisella Kööpenhaminaan. Matkanjärjestäjällä ei ollut omien sanojensa mukaan ollut mitään syytä epäillä hänelle usean vuoden ajalta tuttua iranilaista välittäjää terrorismiyhteyksistä tai siitä, että tämä olisi edes tuntenut varastetuilla passeilla matkustaneita. Miesten tarkoituksena ei myöskään alun perin ollut päästä nimenomaan Kuala Lumpur–Peking-lennolle, vaan ylipäätään mille tahansa halvalle lennolle Eurooppaan. Financial Timesin mukaan sekä passivarkaudet että matkojen varaaminen kolmannen, jopa tuntemattoman osapuolen kautta oli yleistä.
Funanin kuningaskunta
Funanin kuningaskunta oli hindulais-buddhalainen kuningaskunta Mekongin suistossa nykyisen Vietnamin alueella. Funan perustettiin ensimmäisellä vuosisadalla jaa., ja sen kukoistusta kesti 500-luvulle jaa. asti. Laajimmillaan se hallitsi nykyistä Etelä-Vietnamia ja osia Laosista, Myanmarista, Kambodžasta, Thaimaasta ja Malesiasta Malakan niemimaalla. Funanin kuningaskunta on Kaakkois-Aasian vanhin tunnettu valtio. Se tunnetaan vain kiinankielisellä nimellä Fu Nan (länsimaisittain Funan).
Lähes kaikki tieto Funanista perustuu kiinalaisiin aikakirjoihin. Arkeologinen tutkimus Kambodžassa ja Vietnamissa keskeytyi 60 vuodeksi Indokiinan konfliktin ja sitä seuranneiden sisällissotien takia ja alkoi uudelleen vasta 1970-luvun lopulla.
Synty ja alkuvaiheet perimätiedon mukaan
Legendojen tulkitseminen on hankalaa, mutta erittäin suurella todennäköisyydellä voidaan kuitenkin olettaa, ettei legendojen Hun ollut intialainen eikä myöskään brahmaani, sillä Funanilla ei tähän aikaan vielä ollut yhteyksiä Intiaan. Hunin mahdolliseksi kotipaikaksi on ehdotettu Malakan niemimaan itärannikkoa.
Tidot Liu-yen ja Hunin jälkeisestä ajasta perustuvat edelleen eri tarinoihin. Edellä mainitun toisen version mukaan heidän jälkeläisensä hallitsivat, kolmannen version mukaan heidän poikansa ja pojanpoikansa hallitsivat P'an-huangin kuolemaan asti. Neljännen version seitsemää kaupunkia hallinneen pojan jälkeläinen Hun-p'an-houang yhdisti kaikki kaupungit, ja hänen poikansa hallitsivat niitä.
Myös uuden dynastian synnystä kiinalaiset kronikat antavat useita versioita. Yhden mukaan Ye-Liun ja Hun-Houein dynastia heikkeni ja kenraali Fan Hsün aloitti uuden dynastian. Toisen version mukaan P'an-houangin kuoltua Fan-shih-man valittiin kuninkaaksi. Häntä seurasi Chan, joka tappoi oikean kruununperillisen, vain joutuakseen Fan-shih-manin toisen pojan Changin murhaamaksi. Chang puolestaan päätti päivänsä kenraali Fan-Hsünin käsissä, joka sitten valittiin kuninkaaksi. Kolmannessa versiossa P'an-houangia seurasi P'an-P'an, joka antoi Fan-manin (toisen version Fan-shih-man) hoitaa valtakunnan asioita. Kuninkaan kuoltua Fan-man valittiin kuninkaaksi, ja hän rakensi suuria laivoja ja valloitti naapurikuningaskuntia (muun muassa Tun-sunin). Sen jälkeen hän kruunautti itsensä ”Funanin suurkuninkaaksi”. Kolmannessa versiossa tehdään myös lukuisia surmatöitä, ennen kuin Fan-Hsünista tässäkin versiossa tulee kuningas.
Kiinalaisten mainitsema Tun-sun on paikallistettu Malakan niemimaalle. Mielipiteet sen sijainnista ovat vaihdelleet eteläisestä Malakasta pohjoisen Tenasserimiin. Tenasserimia pidetään todennäköisempänä sijaintina, sillä kiinalaisten kirjoitusmerkki Tun-sunille on lähtöisin monin kielen kantamuodosta. Kiinalaisten kronikoiden mukaan Tun-sunin kieli oli samankaltainen kuin Funanin asukkaiden. Sen perusteella on päätelty, että Funanin asukkaat olisivat todennäköisesti olleet mon-khmerejä mutta eivät vielä kuitenkaan khmerejä.
Kiinalaiset kronikat kertovat lisäksi kaksi versiota Funanin ensimmäisistä yhteyksistä Intiaan. Ensimmäisen mukaan Funaniin saapui Fan-Chanin aikana mies, joka kertoi Intian tavoista, vauraudesta ja suuruudesta. Toisen version mukaan Fan-Chan lähetti lähetystön intialaisen kuninkaan luokse. Heidän matkansa kesti neljä vuotta, ja he palasivat takaisin Funaniin samoihin aikoihin kuin kiinalaisten ensimmäinen lähetystö oli siellä 245–250.
Historiallinen aika
Ennen kiinalaisten tai intialaisten saapumista Funan oli jo merkittävä paikallinen merivalta ja kansainvälisen kaupankäynnin keskus, jonka kautta kauppareitit kulkivat Han-dynastian Kiinasta Intiaan, Lähi-itään ja Rooman valtakuntaan. Vuosina 245–250 vieraillen kiinalaisten tarkoituksena olikin kauppasuhteiden solmiminen, sillä Kolmen kuningaskunnan aikana Wu-kuningaskunta saattoi käydä kauppaa vain meriteitse. Vierailun jälkeen kiinalaisista lähteistä löytyy monia mainintoja Funanin edustajista Kiinassa.
Kiinalaisten lähteiden mukaan Funanin Tien-chu Chan-t'an (tai Chu Chan-t'an) lahjoitti kesyjä elefantteja Kiinaan 357. Mainittu henkilönnimi on aiheuttanut lukuisia spekulaatioita Funanin silloisesta tilasta. George Cœdèsin mukaan se on osoitus siitä, että Funan oli tuolloin joutunut intialaisen Chan-t'anin vallan alle. Michael Vickeryn mukaan tällainen tulkinta on romantisoivaa historiankirjoitusta, joka edellyttää, että ulkomailta saapunut aristokraatti olisi noin vain voinut päästä valtaan ja pysyä siellä ilman tuon yhteiskunnan tukea. Lisäksi se hänen mukaansa edustaa vanhentunutta näkemystä, jonka mukaan Kaakkois-Aasia olisi ollut täysin kehittymätön ennen intialaisten tuloa. Myöhemmän historian valossa onkin todennäköisempää, että lähettiläinä on käytetty ulkomaalaisia (tai ulkomaalaissyntyisiä) heidän kielitaitonsa ja riippumattomuutensa takia.
Tuho
Kiinalaisten kronikoiden maininnat Funanista loppuvat 500-luvun puolivälissä. Tang-dynastian ajalta on peräisin tieto, että Chenla olisi valloittanut Funanin 600-luvun alussa. Funanin Oc Eo -satamakaupungin kaivausten perusteella on todettu, että se hylättiin 600-luvun puoliväliin mennessä. Funanin katoaminen sijoittuu aikaan, jolloin kauppareitit muuttuivat merkittävästi. Merireitit siirtyivät etelämmäksi Sumatralle, jonne oli syntymässä Srivijayan merimahti. Myös maitse kulkevat kauppareitit muuttuivat, kun Kiina sai haltuunsa Keski-Aasian kauppareitit. Kiinalaisten raportoima Funanin tuho on saattanut olla pelkästään vallanperimyskiista tai hallitsijoiden siirtyminen pohjoisemmaksi, jotta he voisivat hyötyä uusista kauppareiteistä.
Hallitsijat
Funanin hallitsijoista on vähän tietoa, ja useimpien nimiä ei edes tiedetä. Funanin hallitsijat voidaan kuitenkin jakaa hallitsijan arvonimen mukaan kolmeen dynastiaan: Hun, Fan ja -varman.
Hun-dynastia
Tiedot Hun-dynastiasta perustuvat perimätietoon. Sen kestosta ei ole tietoja. Hallitsijoiden oletetaan olleen samaa sukua. Lisäksi usein oletetaan, että hallitsijat olivat miehiä, mutta varmuudella tämä voidaan sanoa vain ensimmäisestä kuninkaasta Hun-t'ienista ja dynastian kahdesta viimeisestä hallitsijasta (P'an-huang ja P'an-p'an).
Fan-dynastia
Perimätiedon mukaan Fan-shih-man valittiin Funanin kuninkaaksi, koska Hun-dynastia oli heikentynyt. Fan-dynastia oli kestoltaan lyhyt (vain viisi hallitsijaa), ja yleisin vallanperimystapa oli murha. Viimeisen Fan-kuninkaan sukulaisuussuhdetta edeltäneisiin hallitsijoihin ei tunneta.
Varman-dynastia
Fan Hsünia seuraa Funanin historiassa yli kahden vuosisadan katkos, jolta ajalta ei tunneta hallitsijoita. Fan-hallitsijoiden suhdetta -varmaneihin ei myöskään tunneta. Voi olla, että kyseessä on edelleen Fan-dynastia, joka on vain ottanut intialaisperäisen -varmanin arvonimekseen. Toisaalta kyseessä voi olla täysin uusi dynastia, joka käytti varmania erottuakseen Fan-hallitsijoista.
Toivo Hämeenkoski
Toivo Johannes Hämeenkoski (17. syyskuuta 1886 Mouhijärvi – 31. heinäkuuta 1941 Turku) oli suomalainen kirjailija.
AIS-luokitus
AIS-luokitus on Yhdysvalloissa kehitetty, erityisesti liikennetapaturmissa syntyneiden vammojen luokittelua varten kehitetty vakavuusluokitus. AIS luokittelee jokaisen vamman kehon eri osa-alueessa (9) vaikeusasteen perusteella 6-portaisella asteikolla, jossa 1 on lievä ja 6 kuolettava. AIS-koodissa kuusi ensimmäistä numeroa ilmaisee vamman sijainnin ja tyypin, ja pisteen jälkeinen numero vamman vaikeusasteen. Esimerkiksi numerosarja 441438.5 tarkoittaa toispuolista keuhkoruhjetta, johon liittyy jänniteilmarinta, ja vamma on luokiteltu vakavuudeltaan kriittiseksi.
Tuuba
pienoiskuva|3-venttiilinen, ranskalainen vanha tuuba.
Tuuba on vaskipuhallinperheen matalaäänisin jäsen. Sen ääniala on noin C2–f<SUP>1. Tuubia valmistetaan pääosin B-, C-, Es-, ja F-vireisinä. Näistä B- ja C-soittimia kutsutaan kontrabassotuubiksi ja Es- ja F-soittimia bassotuubiksi. Kontrabassoinstrumenttien käyttökelpoinen rekisteri liikkuu matalammalla kuin bassotuubien, jotka soivat paremmin korkeassa rekisterissä.
Historia
Irlannissa kehitti soitinseppä Joseph Halliday soittimen nimeltä ofikleidi. Ofikleidille haettiin patentti 1817, ja soitin levisi laajalti käyttöön Euroopassa. Johann Gottfried Moritz haki 1835 Preussissa patenttia viisiventtiiliselle F-vireiselle bassotorvelle, jota pidetään modernin soittimen ensimmäisenä versiona. Tuuba on nykyisen sinfoniaorkesterin ainoa soitin, jonka tarkka syntymäpäivä on tiedossa: 12.9.1835.
Tuuba nykyisin
thumb|F-tuuba vuodelta 1900 (vas.) ja 2004. Tuuba on ottanut asemansa sinfoniaorkesterissa nopeammin kuin mikään soitin – vajaassa kahdessa sadassa vuodessa se on kehittynyt bassotorven prototyypistä nykyiseen asemaansa vaskisektion pohjana.
Tuuban toimintaperiaate on sama kuin kaikissa vaskisoittimissa: huulet saavat suukappaleen avulla ilmapatsaan värähtelemään soittimen sisällä, ja venttiilikoneistolla muutetaan ilmapatsaan pituutta. Pituudenvaihtelut aistitaan äänen korkeuden vaihteluina. Venttiilien lukumäärä vaihtelee kolmesta seitsemään. Venttiilikoneiston suhteet ovat samat kaikissa vaskisoittimissa ensimmäisen kolmen venttiilin osalta – niillä voidaan tuottaa koko kromaattinen asteikko. Loput venttiilit ovat soitinkohtaisia ja auttavat pääasiassa virepuhtauden ja resistanssin optimoinnissa.
Orkesteripartituureissa tuuban nuotinnus on usein kirjoitettu C-vireiselle tuuballe, mutta B- ja Es-kirjoitetut tuubastemmat eivät ole harvinaisia. Klassisissa sinfoniaorkesterin teoksissa tuubisti ei soita minuuttimääräisesti paljon, mistä seuraa, että soittajan soittoherkkyyden, ansatsin, tulee olla hyvä.
Urheiluvuosi 1960
Urheiluvuosi 1960 käsittelee vuoden 1960 merkittäviä uutisia ja tapahtumia urheilussa.
Kotiopettajattaren romaani (vuoden 2006 minisarja)
Kotiopettajattaren romaani on brittiläinen historiallinen minisarja, joka perustuu Charlotte Brontën vuoden 1847 samannimiseen romaaniin. Kotiopettajattaren romaani esitettiin BBC One-kanavalla vuonna 2006 ja Suomessa Yle Teema esitti sarjan vuonna 2012.
Tuotanto
Televisiosarjaa on kuvattu muun muassa keskiaikaisessa Haddon Hallin kartanossa sekä Pohjois-Englannin nummilla Derbyshiressä.
Juoni
Jane Eyre on sisäoppilaitoksessa kasvanut orpotyttö, joka saa koulutuksen kotiopettajattareksi. Hän saa työpaikan Thornfield Hallista, jossa hän opettaa kartanon nuorta perijätärtä. Vähitellen Jane ihastuu työnantajaansa, kartanonherra Rochesteriin.
Vastaanotto
Ruth Wilson sai roolistaan Jane Eyrena sekä Bafta- että Golden Globe -ehdokkuudet.
Mio
Mio on etunimi, jota Suomessa ja Skandinaviassa käytetään miehennimenä. Vuonna 2016 se oli Ruotsissa yksi yleisimmistä vastasyntyneille pojille annetuista etunimistä. Suomessa Mio pääsi mukaan suomenruotsalaiseen nimipäiväkalenteriin vuonna 2020.
Mio-nimen taustasta voidaan esittää useita tulkintoja. Se on saattanut syntyä lyhentymällä esimerkiksi Milosta tai Mirosta. Toisaalta nimen pohjana voi olla myös itsenäinen sana mio, jonka merkitys on italiassa ja espanjassa ’minun’.
Mio-nimi tunnetaan Astrid Lindgrenin teoksesta Mio, poikani Mio (ruots. Mio, min Mio, 1954, suom. 1955). Nimen yhteys lastenkirjallisuuteen näkyy myös suomenruotsalaisessa almanakassa: Mio jakaa nimipäivän (4. helmikuuta) Ronjan ja Myn kanssa. Kaikki kolme ovat tuttujen satuhahmojen nimiä.
Digi- ja väestötietoviraston mukaan Mio on vuoteen 2020 mennessä ollut Suomessa virallisena etunimenä noin 830 miehellä ja noin 30–40 naisella.
Ryhmän 5 alkuaine
thumb|150px|[[Vanadiinia]] Ryhmän 5 alkuaineella tarkoitetaan alkuainetta, joka kuuluu jaksollisen järjestelmän viidenteen ryhmään. Ryhmän 5 alkuaineita ovat vanadiini, niobium, tantaali ja dubnium. Kaikki ryhmän 5 jäsenet ovat siirtymämetalleja.
Kuten kaikilla muillakin ryhmillä, ryhmän 5 alkuaineille on yhteistä samanlainen elektronikuoren rakenne, minkä takia ryhmän jäsenillä on joitakin samankaltaisia ominaisuuksia. Tämä ei kuitenkaan päde niobiumiin. Vanadiinin ja ryhmän 6 alkuaineen, kromin, aiheutti ongelmia ryhmien erottelemisessa.
The Singles Box Set 1975–1986
The Singles Box Set 1975–1986 on Rainbow-yhtyeen kokoelma-albumi, joka julkaistiin vuonna 2013.
Pyörälä
Pyörälä on muun muassa seuraavien suomalaisten henkilöiden sukunimi:
Puerto Rico talviolympialaisissa 2018
Puerto Rico osallistui Pyeongchangin talviolympialaisiin 2018. Maan ainoa edustaja oli alppihiihtäjä Charles Flaherty, joka niin ollen myös kantoi joukkueen lippua avajaisissa sekä päättäjäisissä.
Alppihiihto
Puerto Rico sai alppihiihtoon maapaikan yhdelle miehelle.
HL Tauri
HL Tauri (HL Tau) on erittäin nuori tähti, jolla on ympärillään kaasu -ja pölykiekko. Se sijaitsee Härän tähdistössä. Tähden etäisyys Maasta on 450 valovuotta, ja sen näennäinen kirkkaus on 15,1. Tähti on liian himmeä, jotta sen voisi nähdä Maasta paljain silmin.
HL Tauri
HL Tauri on T Tauri -tähti, jonka spektriluokka on K5 tai K9, ja sen massa on noin 0,55 Auringon massaa. HL Taurin ikä on miljoona vuotta. Tähden lähellä on Herbig-Haro-kohde HH 15, jolla on kirkas materiasuihku.
Tähteä ympäröivä kaasu- ja pölykiekko
1970-luvulla havaittiin tähdestä tulevan infrapunasäteilyn ylimäärä. Vuonna 1982 todettiin HL Taurin kiekon säteilevän saman tyyppistä, erittäin polarisoitunutta säteilyä kuin esimerikiksi DG Tauri ja V536 Aquilae. 1980-luvun puolivälissä arvioitiin muun muassa häkäkaasun pohjalta keikon massaksi 0,01-0,5 Auringon massaa ja kiekon säteeksi on noin 2 000 AU. Vuonna 2014 otettiin kiekosta kuva ALMA-radioteleskoopilla. Kiekossa havaitut aukot kielivät muodostuneista suurista protoplaneetoista. Tämän mukaan kiekon säde olisi noin 146 AU. HL Tauria ympäröivän magneettikentän rakennetta ei täysin tunneta. Kiekon magneettikentällä saattaa olla osuutta planeettojen nopeaan syntyyn.
Kabulin kansainvälinen lentoasema
Kabulin kansainvälinen lentoasema (paštuksi د حامد کرزي نړيوال هوايي ډګر‎, dariksi میدان هوائی بین المللی حامدکرزی) on 16 kilometrin päässä Kabulin kaupungin keskustasta sijaitseva kansainvälinen lentoasema, joka toimii muun muassa maan kansallisen lentoyhtiön, Ariana Afghan Airlinesin solmukohtana. Lentoasemalla on yksi 3 500 metriä pitkä ja 50 metriä leveä asfalttipäällysteinen kiitotie.
Lentoasema tunnettiin aikaisemmin nimillä Khwaja Rawašin kansainvälinen lentoasema ja Hamid Karzain kansainvälinen lentoasema. Nykyisen nimensä kenttä sai Talibanin otettua vallan Afganistanissa elokuussa 2021.
Historia
Kabulin lentoaseman rakennustyöt valmistuivat vuonna 1960. Rakennuttamisen rahoitti Neuvostoliitto. Neuvostoliiton hyökätessä Afganistaniin vuonna 1979 neuvostojoukot valtasivat lentokentän hieman ennen joukkojen rajanylitystä Afganistaniin.
Redman
Reginald "Reggie" Noble (s. 17. huhtikuuta 1970 Newark, New Jersey), tunnetaan paremmin taiteilijanimellään Redman, on yhdysvaltalainen rap-artisti, -tuottaja ja näyttelijä.
Kabulin kansainvälinen lentoasema
Historia
Lentoaseman nykyinen uudempi terminaali rakennettiin vuosina 2005–2009 Japanin taloudellisella tuella. Asemaa oli vuonna 2012 tarkoitus laajentaa edelleen Japanin tuella.
Taliban valtasi Kabulin elokuussa 2021. Lentokenttä täyttyi kaupungista pakenevista. Yhdysvaltain joukot ottivat hallintaansa kaupungin lentoaseman, jolta eri maat järjestivät evakuointilentoja. Viimeiset yhdysvaltalaisjoukot lähtivät Afganistanista Kabulin lentoasemalta 31. elokuuta 2021. Talibanin taistelijat ottivat lentoaseman haltuunsa yhdysvaltalaisten lähdettyä.
Redman
Redman julkaisi Whut? Thee Album -nimisen debyyttialbuminsa vuonna 1992. Albumi oli funk- ja reggae-vaikutteinen. Tähän asti Redman on julkaissut kahdeksan sooloalbumia. Soolouransa ohella hän on tehnyt paljon yhteistyötä rap-artisti Method Manin kanssa, jonka kanssa hän myös muodostaa Method Man & Redman -duon.
Televisio
The Wayans Bros (1998)
The Jamie Foxx Show (2000)
Doggy Fizzle Televizzle (2002)
Trippin' (2005)
Method & Red
Wild 'N Out (2007)
Celebrity Rap Superstar (2007)
Haldin (yritys)
Ab Haldin Oy oli vaasalainen vuodesta 1936 vuoteen 1978 toiminut yritys, joka rakensi linja-autojen koreja tuotenimellä Boxer. Nykyisin Oy Haldin Ab on pietarsaarelaisen bussiyhtiö Ab Haldin & Rose Oy:n tilausajoja tekevä sisar- tai tytäryhtiö.
Vuonna 1936 perustettu Ab Haldin Oy toi 1940-luvun lopulla Suomeen uuden autokorivalmistusmenetelmän, jonka oli kehittänyt Svenska Karosseri Verkstäderna Ab Ruotsin Katrineholmissa. Boxer-koriksi nimitetty rakenne muodostui kantavasta vanerikuoresta ja liimaamalla tehdystä kehikosta. Haldin otti Boxer-sanan käyttöön myös tuotemerkkinään.
Vuonna 1956 Ab Haldin Oy oli viidenneksi suurin suomalainen autokorivalmistaja 51 uuden korin ja kahdeksan täyskorjauksen tuotantomäärällä. Kahta vuosikymmentä myöhemmin 1975 Haldin oli yhä yksi merkittävimmistä korirakentajista 79 kappaleella.
Haldinin Boxer-korien tilaajia olivat muiden muassa Eero Lumiahon Liikenne, Suomen Turistiauto ja Savonlinja.
UNFPA
pienoiskuva|nykyinen pääjohtaja tohtori Natalia Kanem pienoiskuva YK:n seksuaali- ja lisääntymisterveysjärjestö (UNFPA, / United Nations sexual and reproductive health agency) on kansainvälinen kehitysjärjestö, joka pyrkii edistämään seksuaali- ja lisääntymisterveyttä ja -oikeuksia. UNFPA on perustettu vuonna 1969 ja toimii yli 150 eri maassa. UNFPA pyrkii työllään edistämään jokaisen yksilön mahdollisuutta terveeseen elämään ja yhtäläisiin oikeuksiin. UNFPA haluaa taata, että jokainen raskaus on toivottu, jokainen syntymä turvallinen ja että jokaisen nuoren mahdollisuudet täyttyisivät. Lisäksi UNFPA haluaa taata, ettei yhdelläkään nuorella ole hiv-tartuntaa tai aidsia ja että kaikkia tyttöjä ja naisia pidetään arvossa.
UNFPA toimii yhteistyössä eri maiden hallitusten, YK-järjestöjen ja kansalaisyhteiskunnan kanssa. UNFPA:n toiminta perustuu Kairossa vuonna 1994 järjestetyn Kansainvälisen väestö- ja kehityskonferenssin (ICPD, engl. International Conference on Population and Development) loppuasiakirjaan. Konferenssissa hyväksytty 20-vuotinen toimintaohjelma lisääntymisterveyden ja -oikeuksien edistämiseksi toimii ohjenuorana koko järjestön toiminnalle.
Toiminnan alat
UNFPA:n toiminnan kolme pääpainopistettä ovat: väestö- ja kehitysstrategiat, seksuaali- ja lisääntymisterveys ja -oikeudet sekä sukupuolten välinen tasa-arvo. UNFPA tekee myös humanitaarista työtä kriisialueilla.
Väestö ja kehitys
UNFPA:n työ on kytköksissä köyhyyden vähentämisen ja kestävän kehityksen tavoitteisiin, sillä demografiset tekijät (väestönkasvu, ikäjakauma, syntyvyys, kuolleisuus ja väestön liikkuvuus) vaikuttavat niin inhimilliseen, sosiaaliseen kuin taloudelliseen kehitykseen. Naisten lisääntymisterveysoikeuksien toteutumisella on myös vaikutusta väestönkasvuun.
UNFPA:n toiminnan keskiössä on avustaa hallituksia keräämään luotettavaa tietoa väestön liikkuvuudesta ja ikääntymisestä sekä ilmastonmuutoksen ja kaupungistumisen vaikutuksista eri maiden väestöille.
UNFPA tukee väestölaskentoja ja muita väestöön ja kehitykseen liittyviä tutkimuksia niin kansallisella kuin kansainvälisellä tasolla.
Seksuaali- ja lisääntymisterveys ja -oikeudet
UNFPA pyrkii kehitysohjelmillaan takaamaan, että jokaisella naisella olisi äitiys- ja lisääntymisterveyspalveluita saatavillaan ja että kaikilla olisi luotettavia ehkäisymenetelmiä käytössään. Tällä hetkellä lisääntymisterveyspalveluiden heikko saatavuus on yksi suurimmista naisten kuolemiin johtavista syistä maailmassa. Kehitysmaiden naiset ovat erityisen heikossa asemassa, sillä he kärsivät suhteettomasti ei-toivotuista raskauksista, äitiyskuolemista, raskauden ja synnytyksen aikaisista komplikaatioista, hiv-tartunnoista sekä seksuaalisesta väkivallasta.
UNFPA:n työ seksuaali- ja lisääntymisterveyden alalla kattaa seuraavat osa-alueet:
Äitiysterveys
Äitiyskuolleisuuden alentaminen ja äitiysterveyden edistäminen ovat avainasemassa UNFPA:n toiminnassa. Arvioiden mukaan noin 808 naista maailmassa kuolee päivittäin raskauden tai synnytyksen komplikaatioihin. Lisäksi raskauden ja synnytyksen aikana vammautuneiden naisten määrä on yli kaksikymmenkertainen tähän lukuun verrattuna. Yhteensä raskautta tai synnytystä seuraaviin komplikaatioihin kuolee maailmassa vuosittain noin 295 000 naista, joista 99 prosenttia kehitysmaissa. Pääsyitä äitiyskuolemiin ovat muun muassa runsas verenvuoto synnytyksen jälkeen, infektiot ja vaaralliset abortit. Lisäksi äitinsä synnytyksessä menettäneet pikkulapset ovat muita suuremmassa vaarassa menehtyä kahden ensimmäisen elinvuotensa aikana.
UNFPA edistää vapaaehtoista perhesuunnittelua ja ehkäisyvälineiden saatavuutta ei-toivottujen raskauksien ehkäisemiseksi sekä tukee abortista aiheutuvien komplikaatioiden ehkäisyä ja hoitoa. Niissä maissa, joissa abortti on laillinen, tulisi valtioiden UNFPA:n mukaan taata, että se on turvallinen ja saavutettavissa.
UNFPA tukee myös kätilöiden koulutusta kehitysmaissa, sillä kätilöiden koulutuksen todettu vähentäneen äitiyskuolemia merkittävästi.
Hiv/aids
UNFPA työskentelee hiv-tartuntojen leviämistä vastaan edistämällä sukupuolten välistä tasa-arvoa ja pyrkimällä varmistamaan, että seksuaali- ja lisääntymisterveyspalvelut ovat universaalisti kaikkien saatavilla. UNFPA tukee YK:n hiv/aids -ohjelman (UNAIDS) toimintaa ja työskentelee erityisesti nuorten, naisten, pakolaisten ja marginalisoituneiden ryhmien hiv-tartuntojen ehkäisemiseksi. UNFPA pyrkii myös edistämään tehokkaiden ja asianmukaisten hoitomenetelmien tarjoamista jo tartunnan saaneille.
Sukupuolten välinen tasa-arvo
UNFPA:n toiminta sukupuolten välisen tasa-arvon edistämiseksi perustuu ihmisoikeuksiin. Naisten kohdalla oikeusperustaisuus tarkoittaa oikeutta päättää itse omasta vartalostaan ja seksuaalisuudestaan sekä elää ilman pelkoa seksuaalisesta ahdistelusta tai pakottamisesta. Kokemusten mukaan sukupuolten välisen tasa-arvon edistäminen edistää myös yleistä kehitystä, sillä se lisää koko yhteisön terveyttä ja hyvinvointia.
Naisiin kohdistuva väkivalta
UNFPA pyrkii edistämään sukupuolten välistä tasa-arvoa ja naisten oikeuksia kitkemällä naisiin kohdistuvaa väkivaltaa maailmasta. Arvioiden mukaan jopa kolmasosa maailman naisista on joutunut pahoinpitelyn, seksuaalisen väkivallan tai hyväksikäytön uhriksi.
Naisiin kohdistuva väkivalta on merkki sukupuolten välisestä eriarvoisuudesta. Väkivalta myös asettaa uhriensa terveyden, omanarvontunnon, turvallisuuden ja itsemääräämisoikeuden uhatuksi.
Tyttöjen ja naisten sukuelinten silpominen (ts. ympärileikkaus)
UNFPA pyrkii toiminnallaan edesauttamaan vahingollisten käytäntöjen, kuten tyttöjen sukuelinten silpomisen (ts. ympärileikkauksen) lopettamista. Tyttöjen sukuelinten silpominen on joissakin kulttuureissa ylläpidetty riskialtis toimenpide, joka vaarantaa tyttöjen ja naisten terveyden. Toimenpiteessä tytön tai naisen ulkoiset sukuelimet poistetaan joko osittain tai kokonaan ja joissakin tapauksissa jäljelle jääneet osat ommellaan yhteen siten, että naisen vaginaan jätetään vain pieni aukko virtsan ja kuukautisveren poistumista varten. Tyttöjen sukuelinten silpominen on tapa, jonka tarkoituksena voi olla esimerkiksi naisen neitsyyden varmistaminen ennen avioitumista, uskollisuuden takaaminen avioliitossa, perheen kunnian ylläpitäminen sekä puhtauteen ja hygieniaan liittyvät uskomukset. Lääketieteellisiä syitä sukuelinten silpomiselle ei ole. Huolimatta kansainvälisen yhteisön ponnisteluista tyttöjen sukuelinten silpomisen lopettamiseksi, on tapa edelleen varsin yleinen monissa kehitysmaissa. Arvioiden mukaan 200 miljoonaa tyttöä ja naista maailmanlaajuisesti on joutunut käymään toimenpiteen läpi ja elää silpomisesta aiheutuneiden haittojen kanssa.
UNFPA työskentelee silpomisen lopettamiseksi rahoittamalla ja toteuttamalla erilaisia ohjelmia, joiden tavoitteena on lopettaa käytäntö. Lisäksi järjestö ajaa poliittisia ja lakimuutoksia sekä pyrkii vahvistamaan kansallisia kapasiteetteja käytännön lakkauttamiseksi. UNFPA tukee myös sukuelinten silpomisen kokeneiden tyttöjen ja naisten fyysistä ja psyykkistä jälkihoitoa.
Kriisitilanteet ja hätäapu
Kriisitilanteissa raskaana olevat naiset ovat erityisen haavoittuvia, sillä kriisin sattuessa ei raskauden tueksi ole yleensä tarjolla tarvittavia äitiysterveyspalveluja, kuten neuvola- ja kätilöpalveluita. Kriisitilanteissa naiset ovat myös erityisen alttiita henkiselle paineelle, aliravitsemukselle, tartuntataudille ja seksuaaliselle väkivallalle, minkä vuoksi esimerkiksi hiv-tartunnat ovat varsin yleisiä. Kriisitilanteissa raskauden tai synnytyksen aikaiset kuolemat sekä naisiin kohdistuva seksuaalinen väkivalta ovat normaalia yleisempiä ja erityisesti nuoret tytöt ovat alttiita raiskauksille. UNFPA pyrkii takaamaan seksuaali- ja lisääntymisterveyden palveluiden saatavuuden myös kriisitilanteissa ja ehkäisemään naisiin kohdistuvaa seksuaalista väkivaltaa.
UNFPA maailmalla
UNFPA toimii yhteistyössä hallitusten, muiden YK-järjestöjen, yhteisöjen, säätiöiden, kansalaisyhteiskunnan ja yksityissektorin kanssa seksuaali- ja lisääntymisterveyden ja -oikeuksien edistämiseksi maailmanlaajuisesti. UNFPA pyrkii tehokkaaseen, yhdenmukaiseen ja koordinoituun toimintaan muiden YK-järjestöjen kanssa ja näin omalta osaltaan tuomaan lisäarvoa käynnissä olevaan YK-reformiin ja koko järjestön toiminnan yhtenäistämiseen.
UNFPA työskentelee yli 150 maassa tai alueella. UNFPA:n päämaja sijaitsee New Yorkissa.
UNFPA:n johtajuus
UNFPA:n jäsenmaat valitsevat järjestölle pääjohtajan neljän vuoden välein. Saman henkilön mahdollisuutta toimia pääjohtajana useita kausia peräkkäin ei ole rajoitettu. UNFPA:n pääjohtajat tähän asti:
UNFPA Pohjoismaissa
UNFPA:n pohjoismainen toimisto Kööpenhaminassa toimii yhteydenpitokanavana UNFPA:n ja järjestön pohjoismaisten lahjoittajamaiden välillä. Toimisto osallistuu julkiseen keskusteluun sekä tiedottaa järjestön toiminnasta ja toimintaan liittyvistä keskeisistä kysymyksistä Pohjoismaissa. UNFPA:n pohjoismainen toimisto järjestää luentoja, yleisötapahtumia ja opintomatkoja sekä tiedottaa järjestön toiminnasta, ajankohtaisista teemoista sekä edistyksestä yhteistyössä laadittujen kehitystavoitteiden, kuten YK:n kestävän kehityksen tavoitteet, suhteen. UNFPA:n pohjoismainen toimisto tekee tiivistä yhteistyötä muiden alueella toimivien YK-järjestöjen sekä paikallisten kansalaisjärjestöjen kanssa.
UNFPA:n pohjoismaisen toimiston läheisiä yhteistyökumppaneita ovat:
Pätiälä
Pätiälä on muun muassa seuraavien suomalaisten sukunimi:
Michael Kenney
Michael Kenney on brittiläisen Iron Maiden -yhtyeen kosketinsoittaja ja Steve Harrisin bassoteknikko. Studioalbumeilla Kenney jakoi kosketinsoittajan tehtävät Steve Harrisin kanssa vuodesta 1988 vuoteen 1995. Sittemmin Kenney on soittanut koskettimia vain konserteissa.
Kenney esiintyi Eddien maskissa Iron Maidenin ensimmäisessä videossa, ”Women in Uniformissa”.
Diskografia
Michael Kenney
Urheiluvuosi 1964
Urheiluvuosi 1964 käsittelee vuoden 1964 merkittäviä uutisia ja tapahtumia urheilussa.
Wilhelm Roscher
pienoiskuva|Wilhelm Roscher Wilhelm Georg Friedrich Roscher (1817–1894) oli saksalainen taloustieteilijä, joka perusti historiallisen koulukunnan Saksan taloustieteessä. Vuodesta 1848 hän oli Leipzigin yliopiston professori. Roscher oli kansantaloustieteen historiallisen koulukunnan perustajia.
Hitti Buumi
Hitti Buumi on suomalainen vuosina 1993–1999 julkaistu kokoelmalevysarja. Levysarjan osia julkaistiin 14 kappaletta. Levysarjan osia julkaisivat levy-yhtiöt Sonet, EMI Finland ja BMG.
Kokoelmalevyt sisälsivät aikansa hittimusiikkia, muun muassa popmusiikkia ja elektronista tanssimusiikkia.
Hitti Buumi 3
LP-julkaisu ei sisällä kappaleita 8, 9, 17 ja 18.
Kappaleet
Hitti Buumi 9
Kappaleet
Kalevi Pyörälä
Pertti Kalevi Pyörälä (24. huhtikuuta 1930 Saarijärvi – 13. helmikuuta 2023 Kuopio ) oli suomalainen lääkäri ja professori. Pyörälä on kansainvälisesti arvostettu sydäntautitutkija ja sydänsairauksien ehkäisytyön pioneeri Suomessa ja koko maailmassa. Hän toimi lähes 20 vuotta Kuopion yliopiston sisätautiopin professorina ja Kuopion yliopistollisen sairaalan sisätautien klinikan ylilääkärinä.
Pyörälän vanhemmat olivat maanviljelijä Otto Pyörälä ja Aino Maria Ståhlberg. Hän avioitui vuonna 1958 Ritva Marjatta Lehtosen kanssa. Pyörälä valmistui ylioppilaaksi Jyväskylän yhteislyseosta 1948 ja lääketieteen lisensiaatiksi Helsingin yliopistosta 1954. Sisätauteihin hän erikoistui 1961. Uransa alkuvaiheessa Pyörälä työskenteli apulaislääkärinä, vuodesta 1960 vuoteen 1962 hän toimi kardiologina HYKSin palveluksessa. Pyörälä oli Kuopion korkeakoulun sisätautiopin professori vuodesta 1975 ja Suomen Akatemian tutkijaprofessori 1973–1976. Hänen tutkimusalaansa ovat olleet sydän- ja verisuonitaudit sekä niiden epidemiologia. Sydänliitto myönsi Pyörälälle sydänterveyden edistäjän valtakunnallisen tunnustuspalkinnon vuonna 2007.
Jaroslav Šilhavý
Jaroslav Šilhavý (s. 3. marraskuuta 1961) on tšekkiläinen jalkapallovalmentaja ja entinen puolustaja. Syyskuusta 2018 lähtien hän on toiminut Tšekin maajoukkueen päävalmentajana.
Ura pelaajana
Šilhavý aloitti jalkapallouransa kotikaupunkinsa Plzeňin pikkuseuroissa. Aikuisten tasolla hän debytoi TJ Škoda Plzeňissä Tšekkoslovakian pääsarjassa kaudella 1979/80. Peliaika jäi nuorella puolustajalla vähiin ja hän siirtyi kauden jälkeen RH Chebiin. Hän edusti maan pääsarjassa pelannutta joukkuetta kymmenen kauden ajan ja urakoi Chebin puolustuksessa 243 liigaottelua. Kauden 1989/90 jälkeen hän siirtyi SK Slavia Prahaan. Šilhavý haki uralleen mestaruutta, mutta parhaimmillaan hänen oli tyytyminen liigan kakkossijaan kaudella 1992/93.
Neljän Slaviassa viettämänsä kauden jälkeen Šilhavý jatkoi uraansa Petra Drnovicessa, jonka paidassa hän pääsi Tšekin cupin loppuotteluun kaudella 1995/96. Vuotta myöhemmin Šilhavý siirtyi FK Viktoria Žižkoviin, jossa toimi seuran kapteenina. Vuonna 1998 Šilhavý valittiin Tšekin liigan vuoden pelaajaksi. Hän lopetti pelaajauransa Viktoriassa kauteen 1998/99.
Maajoukkuetasolla Šilhavý edusti Tšekkoslovakiaa neljässä A-maaottelussa. Hän debytoi elokuussa 1990 maaottelussa Suomea vastaan. Šilhavýn johdolla seura sijoittui liigassa kolmanneksi ja eteni cupin loppuotteluun kaudella 2014/15.
Ura valmentajana
Valmennusuransa Šilhavý aloitti Zdeněk Ščasnýn apuvalmentajana FK Viktoria Žižkovissa vuonna 2000. Šilhavý jätti Viktorian kesällä 2002 ja saman vuoden joulukuussa hänestä tuli AC Sparta Prahan apuvalmentaja. Tammikuussa 2003 hänestä tuli Tšekin jalkapallomaajoukkueen apuvalmentaja. Hän toimi tehtävässä aina huhtikuuhun 2009 saakka.
Seuratasolla hän toimi Spartan apuvalmentajana joulukuuhun 2005 saakka. Päävalmentajatehtäviin Šilhavý palasi kesällä 2007 SK Kladnon peräsimessä. Šilhavýn johdolla seura sijoittui Tšekin liigassa sijalle 14 ja säilytti niukasti sarjapaikkansa. Kauden jälkeen hänestä tuli FK Viktoria Plzeňin päävalmentaja. Joukkue menestyi hänen johdollaan heikosti ja voitti vain yhden kauden yhdeksästä ensimmäisestä ottelusta. Huonojen tulosten vuoksi seura erotti Šilhavýn lokakuussa 2008.
Šilhavý oli vuoden verran sivussa valmennustehtävistä, kunnes hänestä tuli lokakuussa 2009 SK Dynamo České Budějovicen päävalmentaja. Hän nosti liigan jumbona olleen seuran sijalle 13 ja sarjapaikka säilyi. Kaudella 2010/11 Šilhavý luotsasi seuran liigassa yhdenneksitoista. Kauden jälkeen hänestä tuli FC Slovan Liberecin päävalmentaja.
Šilhavýn johdolla Slovan Liberec voitti kaudella 2011/12 Tšekin mestaruuden kuuden vuoden tauon jälkeen. Mestaruuden myötä Slovan pääsi europeleihin, mutta putosi kaudella 2012/13 Mestarien liigasta kolmannella karsintakierroksella ja Eurooppa-liigasta pudotuspelikierroksella. Tšekin liigassa kausi päättyi kolmanteen sijaan. Kaudella 2013/14 Šilhavý johdatti Slovanin Eurooppa-liigan lohkovaiheeseen, mutta kotimaan liigassa mestaruus karkasi. Huhtikuussa 2014 Slovan erotti Šilhavýn.
Kesällä 2014 hänestä tuli FK Baumit Jablonecin päävalmentaja. Kaudella 2014/15 Šilhavý luotsasi seuran Gambrinus ligan kolmanneksi ja Tšekin cupin loppuotteluun. Pokaalia kaudesta ei kuitenkaan tullut, kun FC Slovan Liberec voitti loppuottelun. Kaudella 2015/16 seura putosi liigan kärkikamppailusta ja Šilhavý sai joulukuussa 2015 potkut.
Toukokuussa 2016 Šilhavýsta tuli FK Dukla Prahan päävalmentaja. Hänen pestinsä jäi kuitenkin lyhyeksi, sillä hän siirtyi jo syyskuussa 2016 SK Slavia Prahan päävalmentajaksi. Šilhavýn johdolla Slavia pelasi vahvan kauden Tšekin pääsarjassa. Joukkue ei hävinnyt Šilhavýn alaisuudessa otteluakaan ja pääsi juhlimaan kauden päätteeksi liigamestaruutta kahdeksan vuoden tauon jälkeen. Kaudella 2017/18 joukkueen peliesitykset olivat heikompia ja seura erotti Šilhavýn tehtävästään joulukuussa 2017.
Syyskuussa 2018 Šilhavýsta tuli Tšekin maajoukkueen päävalmentaja.
Pyrgadíkia
Pyrgadíkia (myös transl. Pirgadíkia) on Kreikan kylä, joka kuuluu hallinnollisesti Aristotéliin kuntaan, Chalkidikín alueyksikköön ja Keski-Makedonian alueeseen. Kylän väkiluku on 320 (vuonna 2011).
pienoiskuva|vasen|Pyrgadíkian satamaa. Pyrgadíkian kylä sijaitsee Singitikóslahden eli Pyhänvuorenlahden rannalla Sithonían niemen juuressa noin 25 kilometriä lounaaseen kuntakeskuksesta Ierissóksesta ja noin 36 kilometriä itään alueyksikön keskuksesta Polýgyroksesta. Kylä on perustettu vuonna 1925 Kreikan ja Turkin väestönvaihdon jälkeen. Sen alkuperäiset asukkaat tulivat Marmaran eli Prokonnesoksen saarelta.
Pyrgadíkia muodostaa myös laajemman kyläyhdyskunnan (Τοπική Κοινότητα Πυργαδικίων, Topikí Koinótita Pyrgadikíon), johon kuuluvat varsinaisen Pyrgadíkian kylän lisäksi kylät Ágios Ioánnis Pródromos ja Ássa. Koko yhdyskunnan väkiluku on 377.
Quentin Merabet
Quentin Merabet (s. 9. heinäkuuta 1991 Pariisi, Ranska) on ranskalainen näyttelijä ja käsikirjoittaja. Hän on tunnettu Ulrich Sternin roolista Code Lyoko Evolutionissa sekä tv-sarjasta #Falltown, jonka hän ohjasi ja tuotti. Hänellä on lemmikkikoira ja sisar Morigane.
Ravintola Emo
oikea|pienoiskuva|Ravintolan Logo. Ravintola Emo on Olo Collection yhtiön, vuonna 2013 alkujaan Kasarmikadulle avattu ruokaravintola.
Kesällä 2017 Emo muutti Kluuvikadulle Hotelli Kämpin viereen. Muuton yhteydessä ravintolan nimi muutettiin Gastrobar Emosta ravintola Emoksi. Tammikuussa 2022 Emo palasi takaisin kotiin Kasarmikadulle.
Emon tarjoaa modernia pohjoismaalaista ruokaa. Emolla on ollut Michelinin ravintolaoppaan myöntämä Bib Gourmand merkintä vuodesta 2014 viimeisimpään vuoteen 2021 saakka. Emon keittiöstä vastaa keittiöpäällikkö Niko Suomalainen.
Pornaisten yhtenäiskoulu
Pornaisten yhtenäiskoulu on Pornaisissa Kirveskoskella sijaitseva suomenkielinen yhtenäiskoulu (luokka-asteet 0-9). Koulun rehtorina toimii Lea Backman.
Ravintola Emo
Olo Collection yhtiön omistavat Pekka Terävä, Petri Lukkarinen ja Teuvo Salminen.
Jorma Pöyhönen
Jorma Uolevi Pöyhönen (29. maaliskuuta 1927 Suojärvi – 26. joulukuuta 2010) oli suomalainen fyysikko ja Turun yliopiston fysiikan professori 1969–1980. Hän oli Ammattikasvatushallituksen pääjohtaja 1980–1991. Pöyhönen julkaisi lukuisia tieteellisiä artikkeleita, jotka enimmäkseen käsittelevät kiinteän olomuodon fysiikkaa. Ekonometri professori Pentti Pöyhönen oli hänen veljensä.
Recoil Games
Historia
Recoil Games perustettiin vuonna 2007 seitsemän kokeneen pelikehittäjän voimin. Samuli Syvähuoko oli kerännyt Assemblyssa kiinnostuneita henkilöitä pelitalon perustamiseen, ja samalla syntyi idea maailmanlopputeemaisesta Earth No More -toimintapelistä. Myöhemmin Syvähuoko on verrannut pelin ideaa The Last of Usiin, Naughty Dogin vuonna 2013 julkaistuun menestyspeliin. Remedy-ajoilta tuttu 3D Realmsin Scott Miller oli heti halukas yhteistyöhön. Peli alkoi muotoutua, mutta rekrytointi osoittautui hankalaksi. Pelitiimi kasvoi 60 hengen kokoiseksi, mutta kokemusta ison projektin vetämisestä ei ollut. Vuonna 2009 Yritykseen palkattiin osaava tuottaja, jonka johdolla demon tekeminen lähti käyntiin. Hän kuitenkin lähti pelitalosta kahden kuukauden jälkeen, koska piti onnistumista epätodennäköisenä. Alkuvuodesta 2009 valmiiksi saatu demo ei auttanut Recoil Gamesia, sillä kansainvälinen talous oli ajautunut kriisiin eivätkä julkaisijat halunneet ottaa uusia nimikkeitä tuotantoon. Projekti haudattiin ja ulkomaiset työntekijät erosivat.
Recoil Games on Samuli Syvähuokon mukaan ”zombie-firma”, joka ei ole kuollut mutta sitä ei voi kasvattaa velkojen takia. . Yhtiö julkaisi vielä vuonna 2014 Rochardista version NVIDIAn Tegra Shield -laitteille. Kiinan markkinoille suunnatut versiot jäivät julkaisematta, koska kiinalaiset laitevalmistajat peruuttivat konsoliensa julkaisun.
Napsutus
Napsutus tarkoittaa yleensä liikettä, jossa tuotetaan ääntä napautamalla saman käden sormia yhteen. Yleensä se onnistuu keski- ja peukalosormea käyttäen. Napsutusta käytetään esim. musiikissa.
Recoil Games
Historia
Yhtiö haettiin konkurssiin 2017.
Ryhmän 4 alkuaine
Kuten kaikilla muillakin ryhmillä, ryhmän 4 alkuaineille on yhteistä samanlainen elektronikuoren rakenne, minkä takia ryhmän jäsenillä on joitakin samankaltaisia ominaisuuksia. Tähän mennessä hiukkaskiihdyttimessä tehdyistä kokeista huolimatta ryhmän seuraavaa jäsentä, unpentquadiumia, ei ole onnistuttu luomaan.
Yhtä ryhmän 4 alkuaineista, rutherfordiumia, ei esiinny luonnossa ja sitä on valmistettu vain laboratoriossa.
Philipp Gerber
Philipp Gerber (s. 19. maaliskuuta 1985) on sveitsiläinen salibandymaalivahti. Hän edustaa Sveitsin pääsarjassa Unihockey Tigersia. Gerber on pelannut Sveitsin maajoukkueessa vuodesta 2007 lähtien.
Saimaa Volley
Saimaa Volley oli keväällä 2009 perustettu eteläsavolainen miesten lentopallojoukkue, joka sai kaudeksi 2009–2010 Keski-Savon Paterin paikan SM-liigassa. Joukkueen toiminnasta vastasivat Pateri sekä Savonlinnan East Volley. Kotiottelunsa joukkue pelasi usealla eri paikkakunnalla Etelä-Savon alueella.
Joukkue toimi yhteistyössä maakunnan lentopalloseurojen sekä Etelä-Savon Urheiluakatemian kanssa.
Joukkueen toiminta päättyi kauden 2013–2014 jälkeen ja Keski-Savon Paterilta vuokralla olleen liigapaikan perii LEKA Volley Kuopiosta.
Historia
Saimaa Volley oli perinteisten lentopalloseurojen, Keski-Savon Paterin ja Savonllinnan East-Volleyn, yhteinen fuusiojoukkue. Se sai Paterin paikan lentopalloliigasta kaudeksi 2009-2010. Seuran nimeksi tuli Saimaa Volley (lyh. SaVo), jonka on tarkoitus kuvata koko aluetta.
Saimaa Volleyn päävalmentajaksi hankittiin Italian A1-liigasta Giovannio Torchio. Joukkue koostui pääasiassa entisistä Paterin ja Eastin pelimiehistä sen avauskaudella lentisliigassa 2009-2010. SaVo sijoittui runkosarjassa lopulta yhdeksänneksi ja vältti näin liigakarsinnat. Pudotuspeleihin 9. tila ei myöskään oikeuttanut.
SaVo panosti pelaajapakkaansa enemmän toisella liigakaudellaan, mutta tulos oli kaikkea muuta kuin onnistunut: SaVo karsi liigapaikastaan Korson Vetoa vastaan. SaVo säilytti paikkansa Mestaruusliigassa kuitenkin. Kauden aikana italialainen Torchio sai potkut seurasta.
Ennen kauden 2011-2012 alkua SaVo joutui taistelemaan liigalisenssistään, kun se joutui antamaan lisäselvityksiä liigahallituksella muun muassa talouteensa liittyen. SaVon päävalmentajaksi pestattiin kaudeksi 2011-2012 edelliskauden kakkosvalmentaja Pertti Pyykkö. Seuran pelaajamateriaali ei ennen kauden alkua näyttänyt vahvalta. Joukkue nuorentui entisestään edelliskauden miehistöstä. SaVo pelasi kuitenkin yllättävän hyvän kauden, kun se vältti liigakarsinnat ja oli lopulta runkosarjassa kahdeksas jääden pudotuspeleistä kahden pisteen päähän. Erikoisuus joukkueen kaudessa oli se, että seurassa kävi peräti kolme eri ulkomaalaishakkuria pelaamassa kauden aikana. SaVossa kautensa aloittanut bulgarialainen Zlatan Georgiev loukkaantui kauden alun jälkeen, jolloin venezuelalainen Luis Arias korvasi hänet. Joulutauolta Arias ei kuitenkaan palannut kotimaastaan Suomeen yllättäen. Seuran johto ei kuullut Ariaksesta enää mitään joulutauon jälkeen. Tämän jälkeen hakkuriksi pestattiin yhdysvaltalainen Matt Proper.
Aiheesta muualla
Saimaa Volley
Stanós
Stanós on Kreikan kylä, joka kuuluu hallinnollisesti Aristotéliin kuntaan, Chalkidikín alueyksikköön ja Keski-Makedonian alueeseen. Se muodostaa oman kyläyhdyskuntansa (Τοπική Κοινότητα Στανού, Topikí Koinótita Stanoú). Kylän väkiluku on 929 (vuonna 2011).
pienoiskuva|vasen|Stanóksen Neitsyt Marian temppeliin­tuomisen (Eisódia tis Theotókou) kirkko. Stanóksen kylä sijaitsee noin kahdeksan kilometriä pohjoisen Arnaíasta, noin 33 kilometriä luoteeseen kuntakeskuksesta Ierissóksesta ja noin 31 kilometriä koilliseen alueyksikön keskuksesta Polýgyroksesta. Se on rakennettu noin 520 metrin korkeuteen merenpinnasta laskettuna.
Aiemmin kylä kuului Arnaían kuntaan ja vuodesta 2011 lähtien Aristotéliin kunnan Arnaían kunnallisyksikköön.
Urheiluvuosi 1968
Urheiluvuosi 1968 käsittelee vuoden 1968 merkittäviä uutisia ja tapahtumia urheilussa.
SS Abukir (1920)
SS Abukir oli General Steam Navigation Companyn rahtialus, joka valmistui 1920 Swan, Hunter and Wigham Richardonin telakalla Wallsendissä.
Tuhoutuminen
Alus lähti 28. toukokuuta 1940 Oostende, Belgiasta mukanaan yli 200 matkustajaa, joiden joukossa 40–50 naista sekä muutamia lapsia. Aluksen maksiminopeus suuren kuorman vuoksi oli ainoastaan kahdeksan solmua, ja sen aseistuksena oli yksi Lewis-pikakivääri. Pian lähdön jälkeen alus joutui ilmapommitukseen, mutta siihen ei osunut. Aamuyöstä se joutui sukellusveneen maaliksi, mutta alus onnistui väistää keulan editse mennyt torpedo. Saksan laivaston moottoritorpedoveneet upottivat aluksen torpedoimalla Pohjanmerellä lähellä majakka-alus Noordhinderiä.
Britannian kuninkaallisen laivaston hävittäjät HMS Codrington, HMS Jaguar ja HMS Javelin pelastivat joitakin tunteja myöhemmin 33 henkiinjäänyttä merestä.
Chungju
Chungju on kaupunki Pohjois-Chungcheonin provinssissa Etelä-Koreassa. Sen alueella sijaitsee Namsanin vuori. Kaupunki on kuuluisa vuotuisesta taistelulajeja esittelevästä tapahtumasta, joka on järjestetty vuodesta 1998 lähtien.
Chungjussa on kaksi yliopistoa, Konkuk Universityn Chungjun kampus ja Chungju National University. Kaupungissa on asunut muun muassa Yhdistyneiden kansakuntien pääsihteeri Ban Ki-moon, joka muutti kaupunkiin perheensä kanssa 3-vuotiaana.
Pienirex
Pienirex on rex-turkkinen kesykanirotu. Sen ihannepaino 1,71–2,10 kg. Rotu on hyväksytty monissa väreissä ja kuviossa. Tyypillinen turkki rodulle on ulospäin kasvava, sen sijaan, että ne turkki roikkuisi tasaisesti, ja suojakarva on lyhennetty aluskarvan pituudelle.
Pienirex-rotu sai alkunsa vuonna 1984 Yhdysvalloissa, Floridassa. Rodun mutaatio on peräisin Ranskasta 1900-luvulta. Rodun standardi tuli voimaan 1. lokakuuta 2010.
Šušin piiri
200px|thumb|right|Šušin piiri (oranssilla) Vuoristo-Karabahin kartalla. Šušin piiri on paikallishallintoalue virallisesti Azerbaidžaniin kuuluvassa, mutta de facto itsenäisessä Vuoristo-Karabahin tasavallassa. Sen pinta-ala on 381,3 neliökilometriä. Asukkaita on 4 300 henkeä (vuonna 2005).
Vuoristo-Karabahin autonomiseen alueeseen kuulunut Şuşan piiri on perustettu vuonna 1930. Neuvostoaikana sen pinta-ala oli 300 neliökilometriä. Asukkaiden enemmistön muodostivat azerit: 58,3 % vuonna 1939 ja 80,9 % vuonna 1979. Armenialaisten osuus oli 38,6 % vuonna 1939 ja 18,0 % vuonna 1979. Vuoden 1989 väestönlaskennan mukaan piirissä oli 20 400 asukasta.
Jacques de Savoie-Nemours
Jacques de Savoie-Nemours kunnostautui Lensin ja Metzin piirityksissä 1552-53, Rentyn taistelussa 1554 ja Piemonten sotaretkellä 1555.
Hän oli Guisen herttuasuvun kannattaja ja joutui pakenemaan Savoijiin häntä vastaan suunnatun juonen vuoksi. Palattuaan hän taisteli hugenotteja vastaan menestyksellä. Vuonna 1567 hän sai hovin palaamaan Meauxista Pariisiin. Hän osallistui Saint Denisin taisteluun, protestoi Longjumeaun rauhaa vastaan ja torjui Zweibrückenin kreivin Wolfgangin hyökkäyksen. Viimeiset vuotensa hän omisti taiteelle sekä kirjeiden kirjoittamiselle ja kuoli Annecyssa 1585.
Nemoursin herttuaksi häntä seurasi hänen poikansa Charles-Emmanuel de Savoie-Nemours.
Karl Bonde
Karl Bonde, Carl Bonde tarkoittaa seuraavia henkilöitä:
Kuningas (täsmennyssivu)
Kuningas voi tarkoittaa ainakin seuraavia asioita:
Roope Olenius
Roope Olenius (s. 1987 Pori) on suomalainen elokuvantekijä ja näyttelijä. Hän on näytellyt muun muassa elokuvissa Bunny the Killer Thing (2015), Luokkakokous (2015) ja Kaverille Kanssa - Bro Code (2013). Olenius on näytellyt myös televisiosarjoissa Tellus (2014), Syke (2014) ja Kimmo (2015).
Olenius valmistui New York Film Academyn Los Angelesin kampukselta vuonna 2013 elokuvanäyttelijäksi (Bachelor of Fine Arts in Acting for Film).
Kyrsyä – Tuftland on Oleniuksen ensimmäinen pitkä elokuvaohjaus. Hänet palkittiin parhaana ohjaajana elokuvan maailman ensi-illan yhteydessä Other Worlds Austin -elokuvafestivaaleilla Yhdysvalloissa. Hän sai ohjaajana myös First Look -palkinnon Kreikassa Horrorant Film Festivaalilta. Elokuva palkittiin parhaana fiktiivisenä elokuvana Arizona Underground Film Festivaalilla, parhaana elokuvana Kanadassa Cinemafantastique International Genre Film Festilla, ja parhaana kotimaisena elokuvana Helsingissä Scandinavian International Film Festivalilla, joista Olenius palkittiin samaisen elokuvan tuottajana.
Vuoden 2019 alussa Olenius aloitti ohjaamaan toista kokopitkää elokuvaansa, joka on taitoluistelumaailmaan sijoittuvaa trilleri Free Skate.
Nelijalkakrotti
Nelijalkakrotti (Lophichthys boschmai) on krottikaloihin kuuluva kalalaji, jota tavataan Tyynestämerestä. Se on ainoa laji nelijalkakrottien (Lophichthyidae) heimossa.